L'Ajuntament d'Alaquàs baixa els preus de les activitats esportives municipals i posa en marxa una programació novedosa amb bonificacions per a tots els públics
16/09/2013

# L'Ajuntament d'Alaquàs baixa els preus de les activitats esportives municipals i posa en marxa una programació novedosa amb bonificacions per a tots els públics

*   16/09/2013
*   [Imprimir](#)
*   Compartir
*    https://www.alaquas.org/documento.asp?id\_do=14006

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14006%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20baixa%20els%20preus%20de%20les%20activitats%20esportives%20municipals%20i%20posa%20en%20marxa%20una%20programaci%C3%B3%20novedosa%20amb%20bonificacions%20per%20a%20tots%20els%20p%C3%BAblics)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14006/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/14006/16092013_dsc6926_Form_4.jpg)](https://www.alaquas.org/ficheros/documentos/2013/2/14006/16092013_dsc6926_Form_10.jpg "<a href='https://www.alaquas.org/ficheros/documentos/2013/2/14006/16092013_dsc6926_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs baixa els preus de les activitats esportives municipals i posa en marxa una programació novedosa amb bonificacions per a tots els públics</a>")

Elvira García Campos: "Aquesta és una aposta per l'esport i per la qualitat de vida dels nostres veïnes i veïnes. Hem treballat per oferir més serveis per menys preu, amb unes tarifes molt competitives en tota la comarca i dirigides a tots els públics, especialment als col·lectius amb menys recursos"

L'Ajuntament d'Alaquàs ha posat en marxa enguany una programació esportiva renovada i amb preus molt competitius. La baixada de preus en tots els programes esportius que s'ofereixen a als poliesportius municipals d'Alaquàs, la inclusió de noves disciplines esportives, la flexibilitat en la matriculació d'activitats, l'oferta de bonificacions per a tots els públics, especialment per als col·lectius amb menys recursos, i el servei gratuït de spa per a abonats són les novetats més destacades.

Segons l'alcaldessa d'Alaquàs, Elvira García Campos, "l'Ajuntament d'Alaquàs ha realitzat un important esforç per oferir una programació altament competitiva i accessible per a tots els públics, baixant els preus de manera considerable i adaptant-nos a les necessitats i demandes ciutadanes".

La nova programació esportiva presenta una gran diversitat d'activitats que poden ser combinades d'acord amb l'interés dels usuaris i usuàries. La programació dirigida al públic adult inclou classes col·lectives de gimnàstica de manteniment i salut, aeròbic, step pilates i yoga així com altres disciplines novedoses com body power, latinos-zumba, aero-gap i body balance. Les persones majors tenen a la seua disposició gimnàstica de manteniment i salut i per a els escolars s'ofereix esport base així com atletisme en totes les seues categories. Pel que fa a les activitats de piscina, l'oferta és molt variada i contempla programes de natació per a nadons, hidroteràpia, correctiva, desviació de columna, natació adaptada i aquafitness entre altres.

**Bonificacions i spa gratuït per a abonats**

L'Ajuntament d'Alaquàs ha posat en marxa un sistema de bonificacions molt més ampli que en temporades anteriors. El més destacat és un descompte del 25% en els cursos per a abonats, famílies en situació d'atur, famílies nombroses, persones discapacitades, jubilats i pensionistes i carnet jove així com gratuïtat per a persones amb més d'un 33% de discapacitat. S'ofereixen també abonaments amb un 25% de descompte i abonaments especials que podran ser adquirits per als col·lectius amb menys recursos.

Com a novetat, i per tal de millorar els serveis esportius que s'ofereixen, l'Ajuntament ha decidit enguany incloure de manera gratuïta el servei de spa per a abonats així com dotar el gimnàs i la sala de càrdio d'un entrenador de sala que assessorarà els usuaris i supervisarà l'entrenament en horaris de matí i vesprada.

Dins de la programació esportiva, i tal i com s'ha vingut realitzant fins ara, s'ofereix també a preus molt competitius la possibilitat de lloguer del pavelló cobert, les sales de barri i polivalents, carrers a la piscina coberta i els camps de futbol 7 i 11 així com les pistes de tenis i pàdel del Poliesportiu del Terç.